Foto: FAH

MILIVOJ ŠPIKA, čelnik Bloka - Umirovljenici zajedno, večeras je u Dnevniku Nove TV progovorio o komunikacijskim problemima unutar vladajuće koalicije, kao i o reformama na području socijale i zdravstva koje smatra problematičnima.

Istaknuo je kako su umirovljenici u jednu ruku prevareni.



"Nećemo tražiti ostavku HDZ-ove ministrice Nade Šikić još jedno vrijeme, oko mjesec dana, ali ako ostane pri umirovljenju s 67 godinama i nekim drugim stavovima, onda nije isključeno da tražimo njezinu ostavku", kazao je Špika.

Zadnji sastanak prije 2 mjeseca



Osvrnuo se i na suradnju i komunikaciju unutar HDZ-ove koalicije.

Tekst se nastavlja ispod oglasa

"Davno smo imali posljednji zajednički sastanak kad smo mogli slobodno mišljenja izmijeniti. Jedan je bio prije dva mjeseca, sastanak od 15 minuta, jedva stigneš 'Dobar dan' reći. Vlast, ovako konfigurirana, ne se može dugo održati, bez komunikacije je neodrživo to.

Nismo ušli u Koaliciju da bi sa strane bili, želimo biti sukreatori socijalne politike. Prijelomni trenutak za nas bi mogao biti pitanje ostavke Šikić. Nemamo vremena za nečije igre", zaključuje.



